pythainlp/thai-wiki-dataset-v4 huggingface dataset:
รุ่นวัยแอลฟา

รุ่นวัยแอลฟา (มักเรียกสั้น ๆ ว่า Gen Alpha) คือ กลุ่มประชากรที่สืบต่อจากรุ่นวัยเครือข่ายสื่อสาร และเป็นรุ่นก่อนรุ่นวัยเบตา แม้ว่านักวิจัยและสื่อยอดนิยมจะระบุว่าปีเกิดเริ่มต้นของคนรุ่นนี้คือช่วงต้นปี และช่วงกลางปี 2020 จะเป็นปีเกิดสิ้นสุด แต่ช่วงเหล่านี้ไม่ได้ถูกกำหนดไว้อย่างชัดเจนและอาจแตกต่างกันไปขึ้นอยู่กับแหล่งที่มา 
ชื่อแอลฟาตั้งตามชื่อ แอลฟา เป็นอักษรกรีกตัวที่ 1 เพราะรุ่นวัยแอลฟาถือเป็นรุ่นแรกที่เกิดในศตวรรษษที่ 21 และสหัสวรรษที่ 3 รุ่นวัยแอลฟาส่วนใหญ่จะเป็นบุตรของมิลเลนเนียล 
รุ่นวัยแอลฟาเกิดในช่วงที่อัตราการเกิดลดลงที่เกิดขึ้นทั่วโลก และได้รับผลกระทบจากการระบาดทั่วของโควิด-19 เมื่อยังเป็นเด็กเล็ก สำหรับผู้ที่มีสิทธิ์เข้าถึงความบันเทิงในช่วงเด็ก จะถูกครอบงำโดยเทคโนโลยีอิเล็กทรอนิกส์ เครือข่ายสังคมและบริการสตรีมมิงมากขึ้นเรื่อย ๆ ขณะที่ความสนใจในโทรทัศน์แบบดั้งเดิมก็ลดลงในเวลาเดียวกัน การเปลี่ยนแปลงในการใช้เทคโนโลยีในห้องเรียนและด้านอื่น ๆ ของชีวิตส่งผลกระทบอย่างมีนัยสำคัญต่อประสบการณ์การเรียนรู้ในช่วงแรกของคนรุ่นนี้เมื่อเทียบกับรุ่นก่อน ๆ การศึกษาวิจัยแสดงให้เห็นว่าปัญหาสุขภาพที่เกี่ยวข้องกับ เวลาหน้าจอ ภูมิแพ้ และโรคอ้วน เริ่มแพร่หลายมากขึ้นในช่วงปลายคริสต์ทศวรรษ 2010
รุ่นวัยสงบเงียบ

รุ่นวัยสงบเงียบ  หรือที่รู้จักในชื่อ รุ่นวัยหัวโบราณ (Traditionalist Generation) เป็นกลุ่มประชากรในโลกตะวันตกที่อยู่ต่อจากกลุ่มคนรุ่นวัยยิ่งใหญ่ที่สุด (Greatest Generation) และเป็นรุ่นก่อนรุ่นวัยที่เด็กเกิดมาก โดยทั่วไปจะกำหนดว่าคนรุ่นนี้เป็นคนที่เกิดระหว่าง ค.ศ. 1928 ถึง 1945 จากคำจำกัดความนี้และข้อมูลสำมะโนประชากรของสหรัฐ พบว่ามีรุ่นวัยสงบเงียบมีจำนวน 23 ล้านคนในสหรัฐอเมริกา จากข้อมูลเมื่อปี 2019
ในสหรัฐอเมริกาเกิดเหตุการณ์ภาวะเศรษฐกิจตกต่ำครั้งใหญ่ ในช่วงทศวรรษปี 1930 และสงครามโลกครั้งที่ 2 ในช่วงต้นถึงกลางคริสต์ทศวรรษ 1940 ทำให้ผู้คนมีลูกน้อยลงและส่งผลให้คนรุ่นนั้นมีจำนวนน้อยลง รวมถึงคนส่วนใหญ่ที่ต่อสู้ในสงครามเกาหลีเมื่อเข้าสู่วัยผู้ใหญ่ในยุคหลังสงคราม คนรุ่นนี้มีแนวโน้มไปทางการปฏิบัติตามประเพณี ตลอดจนเป็น "กลุ่มคนส่วนใหญ่ที่สงบเงียบ" อย่างไรก็ตาม พวกเขายังได้รับการยกย่องว่าเป็นผู้นำใน การเคลื่อนไหวเพื่อสิทธิพลเมืองและวัฒนธรรมต่อต้านกระแสหลักในยุค 1960 รวมถึงสร้างสรรค์ดนตรีร็อกแอนด์โรลในยุค 1950 และ 1960 อีกด้วย
ไกรด์คอร์

ไกรด์คอร์  เป็นแนวเพลงเอกซ์ตรีมที่ผสมผสานระหว่างเฮฟวีเมทัลกับฮาร์ดคอร์พังก์ ซึ่งมีต้นกำเนิดในช่วงกลางคริสต์ทศวรรษ 1980 โดยได้รับแรงบันดาลใจจากแนวที่ฟังดูหยาบกร้าน เช่น แทรชคอร์ ครัสต์พังก์ ฮาร์ดคอร์พังก์, เอกซ์ตรีมเมทัล และอินดัสเทรียล ไกรด์คอร์ถือเป็นแนวฮาร์ดคอร์พังก์ที่เน้นความเสียงดังโดยใช้ลักษณะเฉพาะตัวของฮาร์ดคอร์ เช่น กีตาร์ที่เสียงแตกหนัก ๆ เสียงกีตาร์ที่จูนต่ำ เสียงเบสที่หนักหน่วง จังหวะความเร็วสูง บลาสต์บีต และเสียงร้องที่ประกอบด้วยเสียงคำราม เสียงตะโกน และเสียงหวีดแหลมสูง วงดนตรีในยุคแรก ๆ เช่น นาปาล์มเดทของอังกฤษ ได้รับการยกย่องว่าเป็นผู้วางรากฐานสำหรับรูปแบบนี้ ในปัจจุบันแพร่หลายมากที่สุดในอเมริกาเหนือและยุโรป โดยมีผู้วงที่มีชื่อเสียง เช่น บรูทัลทรุท และนาซัม เนื้อหาเนื้อเพลงมีตั้งแต่เน้นไปที่ประเด็นทางสังคมและการเมืองไปจนถึงเนื้อหาที่โหดร้ายและสุขนาฏกรรมมืด
วัดดอนไร่

วัดดอนไร่ ตั้งอยู่เลขที่ 78 หมู่ที่ 1 ตำบลหนองสะเดา อำเภอสามชุก จังหวัดสุพรรณบุรี เป็นวัดราษฎร์ คณะสงฆ์มหานิกาย เขตปกครองคณะสงฆ์ตำบลหนองสะเดา อำเภอสามชุก จังหวัดสุพรณบุรี คณะสงฆ์ ภาค14
ประวัติ.
วัดสร้างเมื่อใดไม่ปรากฎหลักฐานชัดเจน จากประวัติคำบอกเล่าว่า เดิมชาวบ้านชุมชนนี้เรียกว่า บ้านหนองตม ต้องเดินทางไปทำบุญยังวัดในชุมชนใกล้เคียง คือ วัดหนองสะเดา ที่บ้านหนองสะเดาบน วัดหนองกระทุ่ม ที่บ้านหนองสะเดาล่าง และวัดโป่งแดง ที่บ้านโป่งแดง ซึ่งตั้งอยู่ห่างไปราว 3 กิโลเมตร 
เนื่องจากการคมนาคมและการเดินทางที่ไม่สะดวกนัก ราวปลายสมัยรัชกาลที่ 5 ชาวบ้านหนองตมโดยการนำของ นายยา(ย้า) นางบู่ ต้นตระกูลยาสุกแสง จึงสร้างที่พักสงฆ์ในชุมชน บริเวณพื้นที่มีลักษณะภูมิประเทศเป็นที่ดอนเคยใช้ประกอบเกษตรกรรม (ทำไร่) เรียกว่า ดอนไร่ ซึ่งเป็นไร่เก่าของนายสี นางพูน กับนายแก้ว นางหมอน แล้วนิมนต์พระสงฆ์ผลัดเปลี่ยนมาพำนัก เพื่อประกอบพิธีกรรมทางพระพุทธศาสนา จวบจนมีฐานะเป็นสำนักสงฆ์ และตั้งชื่อตามสถานที่ตั้งว่า วัดดอนไร่
โดยนิมนต์ พระปลั่ง จากวัดโป่งแดง มาเป็นประธานสร้างวัด กระทั่งเป็นเจ้าอาวาสรูปแรกตั้งแต่เมื่อใดไม่ชัดเจน มีเพียงข้อมูลที่ปรากฏในหนังสือทำเนียบคณะสงฆ์ รัตนโกสินทร์ศก 123 (พ.ศ. 2447) ของกระทรวงธรรมการ ระบุว่า "วัดดอนไร่ บ้านดอนไร่ พระปลั่งเป็นเจ้าอาวาส ยังไม่มีพัทธสีมา อยู่ในเขตคณะสงฆ์อำเภอนางบวช เมืองสุพรรณบุรี พระอ้น วัดดอนดอกไม้ เป็นเจ้าคณะแขวงอำเภอนางบวช และอุปัชฌาย์"
ปัจจุบันมีพื้นที่จำนวน 27 ไร่ 1 งาน 39 ตารางวา ได้รับอนุญาตตั้งวัดเมื่อวันที่ 5 มีนาคม พ.ศ. 2456 ได้รับพระราชทานวิสุงคามสีมาครั้งแรก วันที่ 24 ตุลาคม พ.ศ. 2482 เขตวิสุงคามสีมา กว้าง 40 เมตร ยาว 80 เมตร ได้รับพระราชทานวิสุงคามสีมาครั้งสอง วันที่ 14 มีนาคม พ.ศ. 2510 เขตวิสุงคามสีมา กว้าง 40 เมตร ยาว 80 เมตร
เป็นวัดซึ่งมีอดีตเจ้าอาวาส คือ พระครูสุวรรณวุฒาจารย์ (มุ่ย พุทฺธรกฺขิโต) เป็นพระเถราจารย์ที่มีชื่อเสียง เป็นที่เคารพนับถือของประชาชนทั้งในและต่างประเทศ วัตถุมงคลของท่านได้รับความนิยม
ลำดับเจ้าอาวาส.
ลำดับเจ้าอาวาส และผู้รักษาการแทนเจ้าอาวาสวัดดอนไร่ (เท่าที่พบข้อมูล)
อาคาร เสนาสนะ.
ประกอบด้วย
อะบู อุบัยด์ อัษษะเกาะฟี

อะบู อุบัยด์ อิบน์ มัสอูด อิบน์ อัมร์ อิบน์ อุมัยร์ อิบน์ เอาฟ์ อิบน์ อุกดะฮ์ อิบน์ ฆ็อยเราะฮ์ อิบน์ เอาฟ์ อิบน์ ษะกีฟ อัษษะเกาะฟี  หรือสั้น ๆ ว่า อะบู อุบัยด์  เป็นผู้บัญชาการในกองทัพรัฐเคาะลีฟะฮ์รอชิดูน เขามาจากอัฏฏออิฟในคาบสมุทรอาหรับตะวันตก และอยู่ในเผ่าบะนูษะกีฟ
อัลมุษันนา ผู้บัญชาการอาหรับมุสลิมที่อัลฮีเราะฮ์ ถามอะบูบักร์และภายหลังอุมัรให้รวมกำลังเสริมต่อจักรวรรดิซาเซเนียนที่เมโสโปเตเมียที่เริ่มสู้กลับ อุมัรเลือกอะบู อุบัยด์ที่อาสาก่อน แม้ว่าเขาจะไม่ใช่มุฮาญิรีนหรืออันศอรก็ตาม และส่งตัวไป อะบู อุบัยด์จัดกำลังจากเผ่าษะกีฟของตนจำนวน 1,000 นาย และเพิ่มจำนวนขึ้นระหว่างทางไปทางเหนือ เขารับช่วงการบังคับบัญชาจากอัลมุษันนาเป็นครั้งที่สอง กลายเป็นผู้ดำรงตำแหน่งผู้บัญชาการกองกำลังภูมิภาคอัลฮีเราะฮ์ กองกำลังอาหรับผสมได้โจมตีพื้นที่ราบระหว่างอัลฮีเราะฮ์กับเทซีฟอน (ซะวาด) โรสแทม แฟร์รูฆซอด ผู้บัญชาการกองทัพซาเซเนียน ได้ส่งกองทัพภายใต้การนำของแบฮ์แมน จอดูแยฮ์ ไปโจมตีพวกเขา ในสงครามริมฝั่งแม่น้ำยูเฟรติสใกล้บาบิโลนที่รู้จักกันในชื่อยุทธการที่สะพาน ช้างศึกเผือกดึงตัวอะบู อุบัยด์ออกจากหลังม้าด้วยงวง และเหยียบย่ำเขาขณะพยายามโจมตีงวงช้างอย่างเข้าใจผิด กองทัพอาหรับตกใจและพ่ายแพ้ อัลฮะกัม พี่/น้องชาย และญับร์ ลูกชาย ก็ถูกฆ่า
อะบู อุบัยด์เป็นบิดาของผู้นำปฏิวัติ อัลมุคตาร อัษษะเกาะฟี ผู้ก่อกบฏต่ออุมัยยะฮ์เพื่อแก้แค้นต่อเหตุการณ์กัรบะลาอ์ในช่วงฟิตนะฮ์ครั้งที่สอง เศาะฟียะฮ์ ลูกสาวผู้เป็นภรรยาของอับดุลลอฮ์ อิบน์ อุมัร#เปลี่ยนทาง Jariah ลูกสาวอีกคนหนึ่ง สมรสกับอุมัร อิบน์ ซะอัด
จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดขอนแก่น พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองขอนแก่น, อำเภอบ้านไผ่ และอำเภอกระนวน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอชุมแพ, อำเภอสีชมพู, อำเภอภูเวียง, อำเภอหนองเรือ, อำเภอน้ำพอง และกิ่งอำเภออุบลรัตน์
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอมัญจาคีรี, อำเภอพล, อำเภอหนองสองห้อง, อำเภอชนบท และกิ่งอำเภอแวงน้อย
โซบะยาเอยามะ

โซบะยาเอยามะ (; โรมาจิ: "Yaeyama soba") เป็นโซบะโอกินาวะประเภทหนึ่ง รับประทานกันในแถบหมู่เกาะยาเอยามะของจังหวัดโอกินาวะ
ภาพรวม.
โซบะยาเอยามะโดยรวมแล้วเหมือนกับโซบะโอกินาวะบนเกาะโอกินาวะ แต่จะใช้เส้นตรงบาง ๆ และบางชนิดจะทำเป้นสีเหลืองด้วยขมิ้นหรือพุดซ้อน อย่างไรก็ตาม เช่นเดียวกับในภูมิภาคอื่น ๆ เส้นจะถูกต้มและเคลือบด้วยน้ำมัน ดังนั้นเนื้อสัมผัสจึงแตกต่างอย่างชัดเจนจากเส้นราเม็งทั่วไป เส้นที่ใช้มีอยู่ 2 ประเภท คือ เส้นกลมที่มีหน้าตัดเป็นทรงกลม และเส้นบะหมี่ทรงแบนที่มีหน้าตัดเป็นทรงสี่เหลี่ยม เดิมทีมีจำหน่ายเฉพาะเส้นแบบแบนเท่านั้น แต่หลังจากที่มีการนำเส้นแบบกลมเข้ามาจำหน่ายในปี 1972 ความนิยมของเส้นแบบกลมก็เพิ่มมากขึ้นทั้งบนเกาะโอกินาวะ รวมไปถึงจังหวัดอื่น และในปัจจุบัน เส้นแบบกลมมักถูกมองว่าเป็นลักษณะเฉพาะของโซบะยาเอะยามะ ซุปที่ใช้ทำมาจากน้ำซุปกระดูกหมูเป็นหลัก โดยมีลักษณะเด่นคือมีรสหวานเล็กน้อย ในส่วนของเครื่องนั้น โซบะโอกินาวะทั่วไปจะใช้เนื้อหมูสามชั้น แต่โซบะยาเอยามะจะใช้เนื้อหมูไม่ติดมันแล่บาง ๆ ที่ต้มในโชยุและคามาโบโกะ สามารถรับประทานคู่กับเครื่องเทศที่เรียกว่าฮิฮัตสึโมโดกิได้ตามความชอบ นอกจากนี้แล้วโซบะโอกินาวะในเกาะโอกินาวะมักใส่เบนิโชงะ แต่ในภูมิภาคยาเอยามะจะไม่ค่อยใส่
บนเกาะโอกินาวะมีร้านอาหารที่ให้บริการโซบะยาเอยามะ แต่ก็ยังคงลักษณะเฉพาะที่กล่าวไว้ข้างต้นและมีความแตกต่างอย่างชัดเจนจากโซบะโอกินาวะทั่วไป
โซบะมิยาโกะ

โซบะมิยาโกะ (; โรมาจิ: "Miyako soba") เป็นโซบะโอกินาวะแบบหนึ่ง ซึ่งมีต้นกำเนิดมาจากเกาะมิยาโกะในจังหวัดโอกินาวะ
ภาพรวม.
เส้นโซบะมิยาโกะแบบดั้งเดิมมีลักษณะตรงและแบน และน้ำซุป ก็รสชาติเบาบาง ซุปนี้ใช้ดาชิปลาโอแถบผสมกับน้ำซุปหมูและไก่
นอกจากนี้ หนึ่งในลักษณะโดดเด่นที่สุดก็คือเครื่องเคียงมักจะซ่อนอยู่ด้านใต้เส้น เหตุผลที่ซ่อนเครื่องปรุงไว้ใต้เส้นนั้นว่ากันว่าเป็นเพราะต้องการแสดงให้เห็นว่ายากจนข้นแค้นเกินกว่าจะใส่เครื่องปรุงลงไปบนเส้นบะหมี่ และเชื่อว่ามีความเกี่ยวข้องกับภาษีที่สูง อย่างไรก็ตาม โซบะมิยาโกะสำหรับนักท่องเที่ยวมักจะไม่ซ่อนเครื่องไว้ข้างใต้
ลักษณะภายในร้านคือจะมีผงกะหรี่วางอยู่บนโต๊ะ เวลารับประทานให้โรยผงกะหรี่เพื่อเพิ่มรสชาติ
เริ่มมีร้านจำนวนมากให้บริการโซบะมิยาโกะที่มีเอกลักษณ์ เช่น ผสมผสานกับอาหารไทย ใส่มะเขือเทศ หรือ สมุนไพร
ข้อแตกต่างกับอาหารที่คล้ายกัน.
เมื่อเทียบกับโซบะโอกินาวะทั่วไป เส้นโซบะมิยาโกะจะบางกว่าและหยิกน้อยกว่า เนื่องจากมีการละขั้นตอนการนวดด้วยมือในกระบวนการผลิตเส้นโซบะโอกินาวะที่ผลิตบนเกาะห่างไกล เช่น เกาะมิยาโกะ และ เกาะอิชิงากิ อย่างไรก็ตาม กระบวนการนวดด้วยมือนั้นยังคงเหลืออยู่ในโซบะโอกินาวะที่ทำบนเกาะคุเมะ
โซบะยาเอยามะจะมีการใช้เครื่องเทศที่เรียกว่าฮิฮัตสึโมโดกิ ในขณะที่โซบะมิยาโกะไม่มีการใช้
ยุทธการที่กัสกัร

ยุทธการที่กัสกัร  เป็นการสู้รบระหว่างกองกำลังรัฐเคาะลีฟะฮ์รอชิดูนที่กำลังคืบหน้ากับจักรวรรดิซาเซเนียนที่อาซูริสถาน (ปัจจุบันอยู่ในประเทศอิรัก) หลังยุทธการที่นะมาร็อก นาร์ซี ขุนนางและผู้ว่าราชการแห่งกัชกัรชาวเปอร์เซียผู้พ่ายแพ้ หนีกลับไปยังคฤหาสน์ของเขาเพื่อพยายามรักษาชีวิตตนเอง อย่างไรก็ตาม ฝ่ายมุสลิมได้บุกเข้าไปในที่ดินของเขาใน และนาร์ซีก็เดินทัพออกไปเพื่อปกป้องที่ดินของเขา แนวรบของเขาอยู่ภายใต้การบังคับบัญชาของบรรดาบุตรชายของนาร์ซี นั่นคือ Vistahm, วินโดเอ และ Tiruyih โรสแทม แฟร์โรฆซอด ขุนนางเปอร์เซียอีกคน ก็ส่งผู้บัญชาการญาลีนูสเพื่อช่วยเหลือนาร์ซี แต่เขามาไม่ทันกาล ในการต่อสู้อันเข้มข้น นาร์ซีพ่ายแพ้ไปอย่างราบคาบ อย่างไรก็ตาม เขาและผู้บังคับบัญชาของเขาสามารถหลบหนีได้ ภายหลังญาลีนูสก็เผชิญกับกองทัพมุสลิมด้วย แต่ก็พ่ายแพ้ไป
ยุทธการที่นะมาร็อก

ยุทธการที่นะมาร็อก  เป็นความขัดแย้งระหว่างฝ่ายมุสลิมกับซาเซเนียนซึ่งเกิดขึ้นที่นะมาร็อก ใกล้กับกูฟะฮ์ (อิรัก) ในปัจจุบัน ในสมัยเคาะลีฟะฮ์อุมัร ฝ่ายมุสลิมภายใตการบังคับบัญชาของอัลมุษันนา อิบน์ ฮาริษะฮ์และคอลิด อิบน์ อัลวะลีดเข้าพิชิตอัลฮีเราะฮ์ที่เป็นส่วนหนึ่งของจักรวรรดิซาเซเนียน พวกเปอร์เซียตั้งใจที่จะกอบกู้อัลฮีเราะฮ์คืนมาจากพวกมุสลิม โดยโรสแทม แฟร์โรฆซอด ขุนพลผู้มีชื่อเสียงของซาเซเนียน ส่งญาติบางส่วนของตนเองจากตระกูลอีสแพฮ์บูดฮอน ผู้ที่โดดเด่นที่สุดคืิอ Jaban กับขุนพลเปอร์เซียบางส่วน คอลิดออกจากอัชชามไปแล้ว ดังนั้นอัลมุษันนาจึงสู้รบอยู่คนเดียว อุมัรส่งอะบู อุบัยด์พร้อมกำลังเสริม สงครามนี้จบลงที่ฝ่ายเปอร์เซียพ่ายแพ้
การเลือกตั้งนายกองค์การบริหารส่วนจังหวัดบึงกาฬ พ.ศ. 2554

การเลือกตั้งนายกองค์การบริหารส่วนจังหวัดบึงกาฬ พ.ศ. 2554 เป็นการเลือกตั้งผู้บริหารท้องถิ่นในประเทศไทย หลังจากที่อำเภอบึงกาฬ จังหวัดหนองคาย ได้ยกฐานะจัดตั้งเป็น จังหวัดบึงกาฬ เมื่อวันที่ 22 มีนาคม พ.ศ. 2554 ทำให้สมาชิกสภาองค์การบริหารส่วนจังหวัดหนองคายและจังหวัดบึงกาฬถูกแยกจากกัน จังหวัดบึงกาฬ มี 8 อำเภอ มีสมาชิกสภาองค์การบริหารส่วนจังหวัด 13 คน ต้องมีการเลือกตั้งใหม่เพิ่มอีก 11 คน เพื่อให้ครบ 24 คน ตามพระราชบัญญัติจัดตั้งจังหวัดบึงกาฬ และต้องมีการเลือกตั้งนายกองค์การบริหารส่วนจังหวัดบึงกาฬคนใหม่ด้วย
ผู้สมัคร.
หมายเลข 1 ยุทธพงษ์ แสงศรี.
อดีตสมาชิกสภาผู้แทนราษฎรจังหวัดหนองคาย และอดีตสมาชิกสภาผู้แทนราษฎรจังหวัดบึงกาฬ สังกัด พรรคเพื่อไทย เดิมทีลงสมัคร สส.บัญชีรายชื่อลำดับที่ 98 ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แต่ได้ลาออกจากการลงสมัครและลาออกจากการเป็นสมาชิกพรรค เพื่อมาลงสมัครนายกองค์การบริหารส่วนจังหวัดบึงกาฬแทน
หมายเลข 2 เทวฤทธิ์ นิกรเทศ.
อดีตสมาชิกสภาผู้แทนราษฎรจังหวัดหนองคาย และอดีต สส.สัดส่วน พรรคพลังประชาชน ซึ่งภายหลังพรรคถูกยุบ ได้ย้ายไปสังกัดพรรคกิจสังคม ตามสุวิทย์ คุณกิตติ ลงสมัครในนามกลุ่มเพื่อบึงกาฬ
หมายเลข 3 ไพศาล รำเพยพล.
อดีตข้าราชการครู ลงสมัครในนามกลุ่มพลังใหม่ไทยบึงกาฬ โดยมีการสนับสนุนจากพรรคภูมิใจไทย
หมายเลข 4 นิพนธ์ คนขยัน.
อดีตสมาชิกสภาผู้แทนราษฎรจังหวัดหนองคาย พรรคไทยรักไทย ภายหลังพรรคถูกยุบ ได้ย้ายมาสังกัดพรรคเพื่อแผ่นดิน เดิมถูกวางตัวให้เป็นผู้สมัครนายกองค์การบริหารส่วนจังหวัดบึงกาฬในนามพรรคเพื่อไทย แต่เขาอ้างว่ามี สส.หนองคายไม่พอใจในกลยุทธ์หาเสียงของตน และมีความพยายามใส่ร้ายจนพรรคต้องเปลี่ยนผู้สมัครแทน ต่อมาได้ลงสมัครในนามกลุ่มเพื่อไทบึงกาฬ
ชัยศรีราม

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ชัยศรีราม (IAST: Jaya Śrī Rāma) เป็นคำแสดงออกในกลุ่มภาษาอินเดียที่แปลว่า "องค์รามจงเจริญ" หรือ "องค์รามจงมีชัย" ชาวฮินดูใช้คำประกาศนี้เป็นสัญลักษณ์ของการยึดมั่นศาสนาฮินดู หรือเพื่อฉายภาพอารมณ์ที่เน้นศรัทธาที่หลากหลาย
สำนวนดังกล่าวถูกนำมาใช้เพิ่มมากขึ้นโดยองค์กรชาตินิยมฮินดูอินเดียอย่างวิศวฮินดูบริษัท (VHP), พรรคภารตียชนตา (BJP) และพันธมิตร ที่ใช้สโลแกนนี้ในช่วงปลายคริสต์ศตวรรษที่ 20 เป็นเครื่องมือในการเพิ่มความชัดแจ้งของศาสนาฮินดูในพื้นที่สาธารณะ ก่อนที่จะนำไปใช้เป็นสัญลักษณ์แห่งการต่อสู้ ตั้งแต่นั้นมา คำขวัญดังกล่าวก็ถูกนำมาใช้ในการเชื่อมโยงกับการกระทำความผิดด้านความรุนแรงในชุมชนต่อชาวมุสลิม
ความหมาย.
"ชัยศรีราม" แปลว่า "องค์รามจงเจริญ" หรือ "องค์รามจงมีชัย" พระราม (หรือ รามะ) เป็นเทพเจ้าหลักในศาสนาฮินดู
ประเทศญี่ปุ่นในเวิลด์เกมส์ 2025

ประเทศญี่ปุ่น จะเข้าร่วมการแข่งขัน เวิลด์เกมส์ 2025 ซึ่งจะจัดขึ้นที่เฉิงตู ประเทศจีน ระหว่างวันที่ 7 ถึง 17 สิงหาคม ค.ศ. 2025
ผู้เข้าแข่งขัน.
ต่อไปนี้เป็นจำนวนนักกีฬาที่เข้าร่วมการแข่งขัน
ชเวนะเบ

ชเวนะเบ (เรียกอีกชื่อว่า นะก้าแมดอ  เป็นหนึ่งในนะหลวง 37 ตนของพม่า ตามความเชื่อเธอเป็นสาวสวยจากหมู่บ้านมี่นโด้นที่สมรสกับนาค ต่อมาสามีได้ทอดทิ้งเธอ ทำให้เธอสิ้นชีวิตด้วยอาการใจสลาย อีกเรื่องเล่าหนึ่งระบุว่าแท้จริงแล้วเธอเป็นภรรยาของ มองทินเด รูปลักษณ์นะของนางเป็นรูปยืน สวมเครื่องประดับศีรษะนาค มือขวาวางอยู่บนหน้าอก และมือซ้ายวางไว้ข้างลำตัว
ชเวปยีนนองดอ

ชเวปยีนนองดอ ([ʃwèbjɪ́ɰ̃ nàʊɰ̃dɔ̀]) เรียกอีกชื่อว่า ชเวปยีนจี้ ([ʃwèbjɪ́ɰ̃ dʑí]) หรือ มี่นจี้ ([mɪ́ɰ̃ dʑí]) เป็นหนึ่งในนะหลวง 37 ตนของพม่า เขาเป็นพี่ชายของชเวปยีนญีดอ และเป็นบุตรชายของโปะป้าแมดอ ซึ่งเป็นนะอีกกลุ่มหนึ่ง ผู้ที่บูชานะกลุ่มนี้จะหลีกเลี่ยงการบริโภคเนื้อหมู เนื่องจากเชื่อกันว่าบยะตะ บิดาของสองพี่น้องเป็นชาวมุสลิมอินเดีย
พวกเขาถูกประหารเพราะละเลยหน้าที่ในการจัดเตรียมอิฐคนละก้อน ทำให้เจดีย์ตองปะโยนซึ่งสร้างโดยพระเจ้าอโนรธามังช่อมีช่องว่าง หลังจากเสียชีวิตสองพี่น้องก็กลายเป็นวิญญาณและปรากฏตัวต่อหน้าพระเจ้าอโนรธาเพื่อขอครอบครองดินแดน เพื่อตอบรับคำวิงวอนของพวกเขา พระเจ้าอโนรธาจึงมอบตองปะโยนให้พวกเขาครอบครอง
รูปลักษณ์ของนะแสดงเป็นท่านั่งบนแท่น ชันเข่าขึ้นข้างหนึ่ง ถือดาบไว้บนไหล่ด้วยท่าทางผึ่งผาย
เทศกาลนะที่ใหญ่ที่สุดในพม่าคือเทศกาลตองปะโยน ซึ่งจัดขึ้นเป็นประจำทุกปีเป็นเวลา 6 วันในหมู่บ้านตองปะโยนใกล้กับมัณฑะเลย์ เทศกาลนี้จัดขึ้นเพื่อรำลึกถึงพี่น้องตระกูลชเวปยีน ผู้มาสักการะในเทศกาลนับพันคนรวมตัวกันเพื่อร่วมเต้นรำกับร่างทรง เพลิดเพลินกับอาหารว่างริมถนน และซื้อของที่ระลึก
ชเวปยีนญีดอ

ชเวปยีนญีดอ ([ʃwèbjɪ́ɰ̃ ɲìdɔ̀]) เรียกอีกชื่อว่า ชเวปยีนเง ([ʃwèbjɪ́ɰ̃ ŋɛ̀]) หรือ มี่นเล่ ([mɪ́ɰ̃ lé]) เป็นหนึ่งในนะหลวง 37 ตนของพม่า
ตำนาน.
พวกเขาเป็นที่รู้จักในนาม ชเวปยีนยีนอง หรือ ตองปะโยนมี่นยีนอง (เจ้าพี่น้อง) เขาและพี่ชายของเขา ชเวปยีนนองดอ เป็นบุตรชายของบยะตะ ผู้ส่งสารของราชวงศ์ กับ เมวูนนะ รากษส  ที่กินดอกไม้จากเขาโปะป้า ในรัชสมัยของพระเจ้าอโนรธามังช่อแห่งพุกาม พวกเขาถูกประหารเพราะละเลยหน้าที่ในการจัดเตรียมอิฐคนละก้อน ทำให้เจดีย์ตองปะโยนซึ่งสร้างโดยพระเจ้าอโนรธามีช่องว่าง หลังจากเสียชีวิตสองพี่น้องก็กลายเป็นวิญญาณและปรากฏตัวต่อหน้าพระเจ้าอโนรธาเพื่อขอครอบครองดินแดน เพื่อตอบรับคำวิงวอนของพวกเขา พระเจ้าอโนรธาจึงมอบตองปะโยนให้พวกเขาครอบครอง เมวูนนะสิ้นชีวิตเพราะใจแตกสลายหลังจากที่ บยะตะ ถูกสังหาร และต่อมาลูกชายของพวกเขาถูกพาตัวไปตามคำสั่งของกษัตริย์ เธอได้กลายเป็นนะที่รู้จักกันในชื่อ โปะป้าแมดอ (เจ้าแม่เขาโปะป้า)
ชเวปยีนญีดอเริ่มหลงรัก มะชเวอู ซึ่งเป็นสาวสวยและมักมาเยี่ยมหมู่บ้านของเธอ เขาขอแต่งงานแต่เธอปฏิเสธ ทำให้ชเวปยีนญีดอเก็บซ่อนความเคียดแค้น หลังการประหารชีวิต พี่น้องชเวปยีนก็ได้กลายมาเป็นนะ ความโหยหามะชเวอูของชเวปยีนญีดอยังคงอยู่แม้กระทั่งในโลกของวิญญาณ ต่อมาเมื่อ โกยีนมอง สามีของมะชเวอู เดินทางล่องแพไปยังพื้นที่แมซาตอนบน ชเวปยีนญีดอก็มาสารภาพรักกับเธออีกครั้ง อย่างไรก็ตามเมื่อเธอไม่ตอบรับ เขาจึงสั่งให้เสือภูเขาของตนสังหารเธอ และเธอได้กลายมาเป็นนะหลังการเสียชีวิตอย่างโหดร้าย ความเป็นศัตรูยังคงดำรงอยู่แม้พวกเขาจะกลายเป็นวิญญาณ ในช่วงเทศกาลตองปะโยนเมื่อรูปปั้นของพี่น้องชเวปยีนถูกนำลงแม่น้ำเพื่อประกอบพิธีสรงน้ำหลวง รูปปั้นเหล่านั้นจะผ่านถนนข้างศาลเจ้าของมะชเวอู ดังนั้นผู้ดูแลศาลเจ้าจะต้องคลุมรูปปั้นไว้ เชื่อกันว่าหากศาลเจ้ามะชเวอูไม่ได้คลุมด้วยผ้าคลุมยาว รูปปั้นมะชเวอูจะหันออกไปทางอื่นโดยอัตโนมัติ
รูปลักษณ์ของนะแสดงเป็นท่านั่งบนแท่น ชันเข่าขึ้นข้างหนึ่ง ถือดาบไว้บนไหล่ด้วยท่าทางผึ่งผาย ผู้ที่บูชานะกลุ่มนี้จะหลีกเลี่ยงการบริโภคเนื้อหมู เนื่องจากเชื่อกันว่าบยะตะ บิดาของสองพี่น้องเป็นชาวมุสลิมอินเดีย
เทศกาลนะที่ใหญ่ที่สุดในพม่าคือเทศกาลตองปะโยน ซึ่งจัดขึ้นเป็นประจำทุกปีเป็นเวลา 6 วันในหมู่บ้านตองปะโยนใกล้กับมัณฑะเลย์ เทศกาลนี้จัดขึ้นเพื่อรำลึกถึงพี่น้องตระกูลชเวปยีน ผู้มาสักการะในเทศกาลนับพันคนรวมตัวกันเพื่อร่วมเต้นรำกับร่างทรง เพลิดเพลินกับอาหารว่างริมถนน และซื้อของที่ระลึก
เหนือมนุษย์ (ภาพยนตร์ปี พ.ศ. 2502)

เหนือมนุษย์ เป็นภาพยนตร์ไทย แนวโลดโผน อาชญากรรม ปี 2502 ที่สร้างจากบทประพันธ์ของเศก ดุสิตโดยค่ายยูเนียนฟิล์ม จากการกำกับของครูวิจิตร คุณาวุฒิ นำแสดงโดยมิตร ชัยบัญชา, แมน ธีระพล, อดุลย์ ดุลยรัตน์, เกศริน ปัทมวรรณ และพงษ์ลดา พิมลพรรณ เข้าฉายครั้งแรกเมื่อวันที่ 5 สิงหาคม พ.ศ. 2502 ที่โรงภาพยนตร์แกรนด์
เนื้อเรื่อง.
"เหนือมนุษย์" เรื่องราวของ เกรียง กัมปนาท (มิตร ชัยบัญชา) นักเลงชื่อดังที่รับมอบภารกิจจาก สารวัตรเชิด (อดุลย์ ดุลยรัตน์) และ สารวัตรศักดา (แมน ธีระพล) ให้เป็นสายเข้าไปสืบข่าวในขบวนการวายร้ายนาม อินทรีเหล็ก ที่เป็นภัยอันตรายต่อประเทศชาติ โดยได้รับความช่วยเหลือจาก อัปสร หรือแท้จริงแล้วคือ ร้อยตำรวจโทหญิงอัจฉรา (เกศริน ปัทมวรรณ) นายตำรวจสาวซึ่งเป็นน้องสาวของสารวัตรศักดา และคนรักของสารวัตรเชิดที่ทางกรมตำรวจส่งมาแฝงตัวในขบวนการอินทรีเหล็กก่อนหน้าเกรียง 
ต่อมาความจริงเรื่องชาติกำเนิดของเกรียงถูกเปิดเผยเมื่อสารวัตรเชิดพาเกรียงมาพักที่บ้านที่กรุงเทพฯ หลังจากทลายรังของพวกอินทรีเหล็กทางภาคใต้ได้แล้วว่าแท้จริงแล้วเกรียงคือพี่ชายแท้ ๆ ของสารวัตรเชิดชื่อเชษฐ์ซึ่งถูกสลัดก้องโจรสลัดชื่อดังทางภาคใต้ลักพาตัวไปตั้งแต่เด็ก 
จากนั้น เกรียงหรือเชษฐ์ได้แอบสะกดรอยตาม ดอเลาะห์ มือขวาของ ซาเงาะ ที่มาลอบฆ่าตัวเองไปถึงรังใหญ่ในกรุงเทพฯ และเกิดการต่อสู้ก่อนที่ดอเลาะห์จะถูกไฟดูดตาย จากนั้น ซาเงาะ นายใหญ่ของอินทรีเหล็กก็เปิดเผยตัวว่าแท้จริงแล้วคือนายพร้อม พงษ์พาณิชย์ นักธุรกิจใหญ่ที่เคยมาหาสารวัตรเชิดถึงที่บ้านและสร้างเรื่องว่าถูกพวกอินทรีเหล็กสะกดรอยตาม ก่อนที่ซาเงาะจะระเบิดรังใหญ่ให้ตัวเองตายไปพร้อมกับเชษฐ์แต่เชษฐ์ก็รอดมาได้
แหลมเชลยูสกิน

แหลมเชลยูสกิน ("Mys Chelyuskina") เป็นจุดที่อยู่ทางเหนือสุดของทวีปยูเรเซีย (และเป็นจุดที่อยู่เหนือสุดของแผ่นดินทั้งโลก) และเป็นจุดที่อยู่เหนือสุดของแผ่นดินใหญ่รัสเซีย แหลมนี้ตั้งอยู่ที่ปลายสุดของคาบสมุทรไทเมียร์ อยู่ใต้เซเวียร์นายาเซมเลียในดินแดนครัสโนยาสค์ ประเทศรัสเซีย
แหลมเชลยูสกินอยู่ห่างจากขั้วโลกเหนือ ส่วนแหลมเวกาตั้งอยู่ทางตะวันตกเล็กน้อยของแหลมเชลยูสกิน โดยมีอ่าวออสการ์คั่นอยู่ระหว่างแหลมทั้งสอง<br>
แซม นิโวลา

ซามูเอล จอห์น นิโวลา (เกิด 26 กันยายน ค.ศ. 2003) เป็นนักแสดงชาวอเมริกัน เขาเป็นลูกชายของนักแสดง เอมิลี่ มอร์ติเมอร์ และ อเลสซานโดร นิโวลา เขาได้แสดงในภาพยนตร์เรื่อง "White Noise" (2022) และ "Eileen" (2023) และในซีซันที่สามของซีรีส์รวมเรื่อง "เดอะไวต์โลตัส" (2025)
อัลมุษันนา อิบน์ ฮาริษะฮ์

use both this parameter and |birth_date to display the person's date of birth, date of death, and age at death) -->
 
อัลมุษันนา อิบน์ ฮาริษะฮ์ อัชชัยบานี  เป็นนายพลมุสลิมชาวอาหรับในกองทัพรัฐเคาะลีฟะฮ์รอชิดูน
อาชีพ.
อัลมุษันนาเป็นผู้บัญชาการอาหรับมุสลิมที่อัลฮีเราะฮ์ ซึ่งกองทัพได้เข้าโจมตีบริเวณที่ราบของเมโสโปเตเมียของซาเซเนียน เขาขอกำลังเสริมจากอะบูบักร์เพื่อสู้กับฝ่ายซาเซเนียนที่เริ่มสู้กลับ เมื่ออุมัรเป็นเคาะลีฟะฮ์ เขาส่งกองกำลังภายใต้อะบู อุบัยด์ อัษษะเกาะฟี ผู้เข้ารับตำแหน่งผู้บัญชาการจากอัลมุษันนาเป็นครั้งที่สอง ในการสู้รบครั้งต่อไปที่ชายฝั่งแม่น้ำยูเฟรติสที่รู้จักกันในชื่อยุทธการที่สะพาน อะบู อุบัยด์ถูกสังหารและฝ่ายอาหรับมุสลิมพ่ายแพ้แต่อัลมุษันนากลับรอดชีวิตแม้ได้รับบาดเจ็บ กับทหาร 3,000 นายที่หนีทัพไปยังมะดีนะฮ์และบริเวณอื่น ๆ ในทะเลทรายอาหรับ ใน ค.ศ. 634 อัมุษันนานำกองทัพไปเอาชนะฝ่ายเปอร์เซียในยุทธการที่บุวัยบ์
เขาเป็นหนึ่งในบรรดาผู้บัญชาการที่ยุทธการที่อัลกอดิซียะฮ์เมื่อ ค.ศ. 636 หลังกองทัพอาหรับมุสลิมเขายึดดินแดนเปอร์เซียที่อิรัก และการถอนตัวของคอลิด อิบน์ อัลวะลีดในปีเดียวกัน อัลมุษันนาได้รับมอบหมายให้ดูแลดินแดนที่ชาวอาหรับมุสลิมยึดครองในอิรัก อัลมุษันนาพึ่งพาเผ่าของตน บะนูบักร์กับเผ่าอาหรับที่มีอำนาจกลุ่มอื่น ๆ ได้แก่ ตัฆลิบและตะมีมเพื่อควบคุมดินแดนเหล่านี้
สิ่งสืบทอด.
เนื่องจากชัยชนะของเขา ทำให้เขากลายเป็นบุคคลสำคัญทางประวัติศาสตร์ในอิรักสมัยใหม่ ชื่อของเขาถูกนำมาใช้เป็นตำแหน่งโดยขบวนการทางการเมืองชาตินิยมรวมอาหรับชื่อ สมาคมอัลมุษันนา ชื่อของเขานำไปใช้เป็นชื่อจังหวัดมุษันนาทางตอนใต้ของประเทศอิรัก และปรากฏในอดีตเพลงชาติอิรักที่ใช้งานใน ค.ศ. 1981 ถึง 2003
เดอะไวท์โลตัส (ฤดูกาลที่ 3)

ฤดูกาลที่ 3 ของ "เดอะไวท์โลตัส" ซึ่งเป็นซีรีส์แนว ตลก-ดราม่า เสียดสี สัญชาติอเมริกัน สร้าง เขียนบท และกำกับโดยไมค์ ไวต์ ออกอากาศตอนแรกทางเอชบีโอเมื่อวันที่ 16 กุมภาพันธ์ ค.ศ. 2025 ฤดูกาลนี้ได้รับไฟเขียวเมื่อวันที่ 18 พฤศจิกายน 2022 และถ่ายทำในกรุงเทพ ภูเก็ต และเกาะสมุย ตั้งแต่เดือนกุมภาพันธ์ถึงสิงหาคม ค.ศ. 2024 
นักแสดงของฤดูกาลนี้ ได้แก่ เลสลี บิบบ์, คาร์รี คูน, วอลตัน กอกกินส์, ซาราห์ แคทเธอรีน ฮุก, เจสัน ไอแซ็กส์, ลลิษา มโนบาล, มิเชลล์ โมนาฮาน, แซม นิโวลา, ภัทราวดี มีชูธน, พาร์กเกอร์ โพซี่ย์, นาตาชา รอธเวลล์, แพทริก ชวาร์เซเน็กเกอร์, เมธี ทับทิมทอง และไอมี ลู วูด ฤดูกาลนี้มีจำนวน 8 ตอน
เชิงอรรถ.
กาบรีแอลา สตอแอวา

กาบรีแอลา สตอแอวา (เกิดวันที่ 15 กรกฎาคม ค.ศ. 1994) เป็นนักแบดมินตันชาวบัลแกเรียที่เชี่ยวชาญในประเภทคู่ เพื่อนร่วมแข่งคนปัจจุบันคือน้องสาวชื่ิอสแตฟานี สตอแอวา ทั้งคู่เป็นผู้ชนะเลิศในยุโรป 3 ครั้ง และได้เหรัยญทองยูโรเปียนเกมส์ 2 ครั้งด้วย ทั้งคู่เข้าแข่งขันในโอลิมปิกฤดูร้อน 2016, 2020 และ 2024
รัฐอาไบอา

อาไบอา  เป็นรัฐในประเทศไนจีเรีย เมืองหลวงของรัฐคือ อูมูอาไฮอา และเมืองที่มีประชากรมากที่สุดคือ อาบา
รัฐอาไบอามีอาณาเขตติดกับรัฐอีโมทางทิศตะวันตก ติดกับรัฐครอสส์ริเวอร์ทางทิศตะวันออก ติดกับรัฐริเวอส์ ทางทิศใต้ ติดกับรัฐอานามบราทางทิศตะวันตกเฉียงเหนือ และติดกับรัฐเอนูกู และรัฐเอโบนยีทางทิศตะวันออกเฉียงเหนือ มีแม่น้ำอีโมและแม่น้ำอาบาไหลตามแนวชายแดนทางตะวันตกและตอนใต้ของรัฐตามลำดับ ที่ดินเพื่อการเกษตร รวมถึงการผลิตน้ำมันดิบและก๊าซธรรมชาติ ทำให้รัฐอาไบอามีดัชนีการพัฒนามนุษย์ ที่สูงเป็นอันดับแปดร่วม (ร่วมกับรัฐอื่น) ของไนจีเรียนับตั้งแต่ปี 2019
รักฉันเทียมเธอ

รักฉันเทียมเธอ (ญี่ปุ่น: レプリカだって、恋をする。, โรมาจิ: Repurika Datte, Koi o Suru) เป็นซีรีส์ไลต์โนเวลญี่ปุ่น เขียนโดยดง ฮารุนะ และวาดภาพโดยแรมซ์ (raemz) เริ่มตีพิมพ์เป็นหนังสือในเครือเด็งเงกิบุงโกะของสำนักพิมพ์แอสกีมีเดียเวิร์กสในเดือนกุมภาพันธ์ 2566 ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ มังงะดัดแปลงวาดภาพโดย Momose Hanada เริ่มตีพิมพ์ในนิตยสาร"เด็งเงกิมาโอ"ของสำนักพิมพ์แอสกีมีเดียเวิร์กสในเดือนเมษายน 2566 มีการประกาศดัดแปลงเป็นซีรีส์อนิเมะโทรทัศน์
สื่อ.
ไลต์โนเวล.
"รักฉันเทียมเธอ"เขียนโดยดง ฮารุนะ และวาดภาพโดยแรมซ์ (raemz) เริ่มตีพิมพ์เป็นหนังสือในเครือเด็งเงกิบุงโกะของสำนักพิมพ์แอสกีมีเดียเวิร์กสเมื่อวันที่ 10 กุมภาพันธ์ 2566 ปัจจุบันวางจำหน่ายถึงเล่มที่สี่เมื่อวันที่ 10 กรกฎาคม 2567
เมื่อวันที่ 20 กุมภาพันธ์ 2567 เว็บไซต์ทางการของสำนักพิมพ์ฟีนิกซ์ได้ประกาศลิขสิทธิ์ไลต์โนเวล"รักฉันเทียมเธอ"ในประเทศไทย ในรูปแบบสิ่งพิมพ์เริ่มวางจำหน่ายเล่มแรกเมื่อวันที่ 22 มีนาคม ต่อมาในรูปแบบดิจิทัลเริ่มวางจำหน่ายเล่มแรกบนเว็บไซต์เมบมาร์เก็ตตั้งแต่วันที่ 17 เมษายน ก่อนที่สำนักพิมพ์จะประกาศอย่างเป็นทางการเกี่ยวกับการวางจำหน่ายในรูปแบบดิจิทัลผ่านโซเชียลมีเดียในวันที่ 21 เมษายน ไลต์โนเวลฉบับภาษาไทยแปลโดยกรุณาพร อ๊อกเกลี้ยง
หนังสือไลต์โนเวล.
</table>
มังงะ.
มังงะดัดแปลงวาดภาพโดย Momose Hanada เริ่มตีพิมพ์ในนิตยสาร"เด็งเงกิมาโอ"ของสำนักพิมพ์แอสกีมีเดียเวิร์กสเมื่อวันที่ 26 เมษายน 2566 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่สามเมื่อเดือนธันวาคม 2567
หนังสือมังงะ.
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 27 พฤศจิกายน 2566</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 26 มิถุนายน 2567</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 27 ธันวาคม 2567</td><td></td></tr>
</table>
อนิเมะ.
มีการประกาศดัดแปลงเป็นซีรีส์อนิเมะโทรทัศน์ในงานถ่ายทอดสด "เทศกาลฤดูหนาวเด็งเงกิบุงโกะ 2025" เมื่อวันที่ 16 กุมภาพันธ์ 2568
ลีสทาล

ลีสทาล  เป็นเมืองหลักของเขตลีสทาลและเมืองหลวงของรัฐบาเซิล-ลันท์ชัฟท์ ในประเทศสวิตเซอร์แลนด์ เมืองมีระยะห่าง ทางตอนใต้ของบาเซิล
ลีสทาลเป็นเมืองอุตสาหกรรมที่มีเขตเมืองเก่าซึ่งมีถนนปูด้วยหินกรวด
ภาษาทางการของเมืองลีสทาล คือ ภาษาเยอรมัน (แบบมาตรฐานของชาวสวิส) แต่ภาษาพูดหลักคือภาษาเยอรมันสวิสแบบแอลิแมนนิกซึ่งจัดอยู่ในกลุ่มภาษาถิ่น
ฟุญัยเราะฮ์

นครฟุญัยเราะฮ์  เป็นเมืองหลวงของรัฐฟุญัยเราะฮ์ ในสหรัฐอาหรับเอมิเรตส์ เป็นเมืองที่ใหญ่เป็นอันดับ 7 ของสหรัฐอาหรับเอมิเรตส์ ตั้งอยู่บนอ่าวโอมาน (ส่วนหนึ่งของมหาสมุทรอินเดีย) เป็น เมืองหลวงของรัฐแห่งเดียวบนชายฝั่งตะวันออกของสหรัฐอาหรับเอมิเรตส์ เมืองฟุญัยเราะฮ์เป็นศูนย์กลางอุตสาหกรรมและการค้าที่ตั้งอยู่บนชายฝั่งตะวันตกของมหาสมุทรอินเดีย ซึ่งตั้งอยู่เชิงเขาของเทือกเขาฮาจาร์ (Hajar Mountains)
อุจดา

อุจดา  เป็นเมืองใหญ่ในภาคตะวันออกเฉียงเหนือของประเทศโมร็อกโก ใกล้ชายแดนประเทศแอลจีเรีย อุจดามีประชากร 720,618 คน (สำมะโนปี 2022) ตั้งอยู่ห่างจากชายแดนโมร็อกโก-แอลจีเรียไปทางทิศตะวันตกประมาณ ทางตอนใต้ของเทือกเขาเบนิซนัสเซน (Beni Znassen) และห่างจากตัวเมืองห่างจากชายฝั่งทะเลเมดิเตอร์เรเนียนไปทางใต้ ประมาณ
อิรบิด

อิรบิด  ในสมัยโบราณรู้จักกันในชื่อ อาราเบลลา (Arabella) หรือ อาร์เบลา (Arbela; Άρβηλα ในภาษากรีกโบราณ) เป็นเมืองหลักและเมืองที่ใหญ่ที่สุดของเขตผู้ว่าราชการอิรบิด เป็นเมืองที่มีประชากรมากเป็นอันดับสองของประเทศจอร์แดน รองจากกรุงอัมมาน โดยมีประชากรประมาณ 2,003,800 คน อิรบิดเป็นเมืองขนาดใหญ่อันดับสามของจอร์แดน รองจากอัมมานและอัซซัรกออ์
อันนาบา

อันนาบา ( “สถานที่แห่งพุทราจีน”; Annaba เดิมเรียกว่า Bon, Bona และ Bône) เป็นเมืองท่าที่มุมตะวันออกเฉียงเหนือของประเทศแอลจีเรีย ใกล้กับชายแดนของประเทศตูนิเซีย อันนาบาตั้งอยู่ใกล้ แม่น้ำเซย์บูส ซึ่งเป็นแม่น้ำสายเล็ก เมืองตั้งอยู่ในจังหวัดอันนาบา มีประชากรประมาณ 263,650 คน (2019) และ 1,000,000 คน ในเขตมหานคร อันนาบาเป็นเมืองที่ใหญ่เป็นอันดับสามและเป็นศูนย์กลางอุตสาหกรรมชั้นนำของแอลจีเรีย
อันนาบาเป็นเมืองชายฝั่งทะเลที่มีการเติบโตอย่างมากในช่วงศตวรรษที่ 20 อันนาบาเป็นเขตมหานครที่มีความหนาแน่นประชากรสูงกว่าเขตมหานครอื่น ๆ บนแนวชายฝั่งแอลจีเรีย เช่น ออรานและแอลเจียร์ ทางเศรษฐกิจเป็นศูนย์กลางของกิจกรรมทางเศรษฐกิจต่าง ๆ เช่น อุตสาหกรรม การขนส่ง การเงิน และการท่องเที่ยว
ชาวเชเชน

ชาวเชเชน (, เชเชนเก่า: Нахчой, "Naxçoy") เป็นกลุ่มชาติพันธุ์ที่พูดภาษาในกลุ่มภาษาคอเคซัสตะวันออกเฉียงเหนือของชนเผ่านะฮ์ (Nakh) ซึ่งมีถิ่นกำเนิดในคอเคซัสเหนือ เป็นกลุ่มชาติพันธุ์ที่ใหญ่ที่สุดในภูมิภาค ชาวเชเชนส่วนใหญ่เป็นมุสลิม และอาศัยอยู่ในสาธารณรัฐเชเชนซึ่งเป็นสาธารณรัฐปกครองตนเอง ภายใต้สหพันธรัฐรัสเซีย
มาริอา โฮเซ ปาลาซิโอส

มาริอา โฮเซ ปาลาซิโอส เอสปิโนซา (เกิดวันที่ 18 ตุลาคม ค.ศ. 1998) เป็นนักมวยสากลชาวเอกวาดอร์ เธอเข้าแข่งขันในประเภทไลต์เวตหญิงที่โอลิมปิกฤดูร้อน 2020
ยาโยอิ (จังหวัดโออิตะ)

ยาโยอิ  เป็นเมืองที่ตั้งอยู่ในอำเภอมินามิอามาเบะ จังหวัดโออิตะ ประเทศญี่ปุ่น
ณ ค.ศ. 2003 เมืองนี้มีประชากรประมาณ 7,248 คน และมีความหนาแน่นประชากรที่ 87.44 คนต่อตารางกิโลเมตร เมืองนี้มีพื้นที่ทั้งหมด 82.89 ตารางกิโลเมตร
เมื่อวันที่ 3 มีนาคม ค.ศ. 2005 ยาโยอิกับเมืองคามาเอะ, คามิอูระ, สึรูมิ และอูเมะ กับหมู่บ้านฮนโจ, นาโอกาวะ และโยโนซุ (ทั้งหมดอยู่ในอำเภอมินามิอามาเบะ) ถูกผนวกเข้ากับนครไซกิที่ขยายตัว
จันการ์โล เอสโปซีโต

จันการ์โล จูเซปเป อาเลสซันโดร เอสโปซีโต (เกิด 26 เมษายน ค.ศ. 1958) เป็นนักแสดงชาวอเมริกัน เขารับบทเป็น กัส ฟริง ในละครอาชญากรรมทางช่องเอเอ็มซีเรื่อง "Breaking Bad" (2009–2011) รวมถึงในภาคก่อนเรื่อง "Better Call Saul" (2017–2022) ซึ่งบทบาทนี้ทำให้เขาได้รับรางวัลโทรทัศน์ของสมาคมนักวิจารณ์ (Critics' Choice Television Award) สาขานักแสดงสมทบชายยอดเยี่ยมในละครชุด 2 ครั้ง และได้รับการเสนอชื่อเข้าชิงรางวัลไพรม์ไทม์เอมมี สาขานักแสดงสมทบชายยอดเยี่ยมในละครชุด 3 ครั้ง
ผลงานทางโทรทัศน์อื่น ๆ ของเขา ได้แก่ เจ้าหน้าที่พิเศษ ไมค์ เจียร์เดลโล ในเรื่อง ' (1998–1999), ซิดนีย์ กลาส / กระจกวิเศษ ในซีรีส์แฟนตาซีเรื่อง "Once Upon a Time" (2011–2017), ทอม เนวิลล์ ในซีรีส์เรื่อง "Revolution" (2012–2014), ดร. เอ็ดเวิร์ด รัสกินส์ ในซีรีส์ของเน็ตฟลิกซ์เรื่อง "Dear White People" (2017–2021), สแตน เอ็ดการ์ ในซีรีส์ของแอมะซอนเรื่อง "The Boys" (2019–ปัจจุบัน) และ ' (2022) รวมถึง มอฟ กิเดียน ในซีรีส์ของดิสนีย์+ เรื่อง "The Mandalorian" (2019–2023) ซึ่งบทบาทนี้ทำให้เขาได้รับการเสนอชื่อเข้าชิงรางวัลไพรม์ไทม์เอมมี สาขานักแสดงรับเชิญชายยอดเยี่ยมในละครชุด 2 ครั้ง เขายังรับบทเป็น อดัม เคลย์ตัน พาวเวลล์ จูเนียร์ ในซีรีส์ของ MGM+ เรื่อง "Godfather of Harlem" (2019–ปัจจุบัน), แสดงในภาพยนตร์เรื่อง "Westworld" (2016) และนำแสดงในซีรีส์ของเน็ตฟลิกซ์เรื่อง "Kaleidoscope" (2023) และ "The Gentlemen" (2024)
การคัดเลือกเจ้าภาพโอลิมปิกเยาวชนฤดูหนาว 2028

โดโลไมต์และวัลเตลลินาได้รับการประกาศอย่างเป็นทางการในการประชุมคณะกรรมการโอลิมปิกสากลครั้งที่ 143 ที่เมืองโลซาน ประเทศสวิตเซอร์แลนด์ เมื่อวันที่ 30 มกราคม ค.ศ. 2025
กระบวนการคัดเลือกเมืองเจ้าภาพ.
กระบวนการเสนอตัวเป็นเจ้าภาพของ IOC รูปแบบใหม่ได้รับการอนุมัติในการประชุมคณะกรรมการโอลิมปิกสากลสมัยสามัญ ครั้งที่ 134 ที่เมืองโลซาน ประเทศสวิตเซอร์แลนด์ ข้อเสนอสำคัญที่ขับเคลื่อนโดยคำแนะนำที่เกี่ยวข้องจากวาระโอลิมปิกปี 2020 มีดังนี้ 
ไอโอซียังแก้ไขกฎบัตรโอลิมปิกเพื่อเพิ่มความยืดหยุ่น โดยไม่กำหนดตายตัวว่าต้องคัดเลือกเจ้าภาพให้เสร็จสิ้น 7 ปีก่อนการแข่งขันเช่นในอดีต และการแข่งขันกีฬาโอลิมปิกสามารถจัดได้มากกว่าหนึ่งเมือง/ประเทศ/ภูมิภาคได้
เมืองที่สนใจร่วมเสนอตัวเป็นเจ้าภาพ.
รายชื่อเมืองที่สนใจเข้าร่วมเสนอตัวเป็นเจ้าภาพจัดการแข่งขันกีฬาโอลิมปิกเยาวชนฤดูหนาว 2028 ซึ่งหนึ่งในนั้นได้มีส่วนร่วมในการเจรจาแบบกำหนดเป้าหมายกับ IOC และคณะกรรมาธิการเจ้าภาพแห่งอนาคต:
ในเดือนมิถุนายน ค.ศ. 2023 แคว้นเวเนโต, ลอมบาร์เดีย และเตรนตีโนของอิตาลี ได้เริ่มการเจรจาอย่างต่อเนื่องกับคณะกรรมการโอลิมปิกสากล (IOC) เกี่ยวกับการเป็นเจ้าภาพโอลิมปิกเยาวชนฤดูหนาว 2028 มิลาน เมืองหลวงของลอมบาร์เดีย และกอร์ตีนาดัมเปซโซในเวเนโต จะเป็นเมืองเจ้าภาพหลักของโอลิมปิกฤดูหนาว 2026 ขณะที่วัลดิฟีเอมเมในเตรนตีโนจะเป็นเจ้าภาพจัดการแข่งขันบางรายการของมหกรรมกีฬาเช่นกัน
ในเดือนกรกฎาคม ค.ศ. 2024 คณะกรรมการบริหารของคณะกรรมการโอลิมปิกสากล (IOC) ได้เสนอชื่อการเสนอตัวของอิตาลี (ซึ่งปัจจุบันเรียกว่า "โดโลไมต์วาลเทลลินา") ให้เป็นผู้สมัครที่ได้รับการพิจารณาเป็นพิเศษสำหรับการเป็นเจ้าภาพโอลิมปิกเยาวชนฤดูหนาว 2028 โดยการเสนอตัวดังกล่าวใช้กลุ่มสถานที่แข่งขันที่มีอยู่แล้วในกอร์ตีนา, วัลดิฟีเอมเม และวาลเทลลินา โดยมีสถานที่แข่งขัน 6 แห่งจากทั้งหมด 10 แห่ง ที่ใช้ร่วมกับโอลิมปิกฤดูหนาว 2026
เมื่อวันที่ 27 กันยายน พ.ศ. 2566 อิเซต ราโด ประธานคณะกรรมการโอลิมปิกแห่งบอสเนียและเฮอร์เซโกวีนา ประกาศว่าบอสเนียและเฮอร์เซโกวีนาจะเตรียมการเสนอตัวเพื่อเป็นเจ้าภาพการแข่งขันกีฬาโอลิมปิกเยาวชนในอนาคต แม้ว่าจะไม่ได้ระบุว่าพวกเขากำลังดำเนินการอย่างใดอย่างหนึ่งหรือไม่ การแข่งขันกีฬาโอลิมปิกเยาวชนฤดูร้อนหรือฤดูหนาว ซาราเยโวเคยเป็นเจ้าภาพจัดการแข่งขันโอลิมปิกฤดูหนาว 1984 และ เทศกาลฤดูหนาวโอลิมปิกเยาวชนยุโรป 2019
เมื่อวันที่ 13 กุมภาพันธ์ ค.ศ. 2023 นายกเทศมนตรีเมืองเลกเพลซิด อาร์ต เดฟลิน ได้ประกาศว่าการเสนอตัวเป็นเจ้าภาพโอลิมปิกเยาวชนฤดูหนาว 2028 อยู่ระหว่างการพิจารณา เลกเพลซิดเคยเป็นเจ้าภาพโอลิมปิกฤดูหนาว 1932 และโอลิมปิกฤดูหนาว 1980 รวมถึงกีฬามหาวิทยาลัยโลกฤดูหนาว 2023
หมู่เกาะชานตาร์

หมู่เกาะชานตาร์  เป็นกลุ่มเกาะที่มีจำนวนทั้งหมด 15 เกาะ ตั้งอยู่บริเวณชายฝั่งตะวันตกเฉียงเหนือของทะเลโอคอตสค์ ทางตะวันออกของอ่าวอูดา และทางเหนือของอ่าวอะคาเดมี หมู่เกาะนี้ส่วนใหญ่ประกอบด้วยหน้าผาสูงชัน แต่มีความสูงปานกลาง โดยจุดที่สูงที่สุดของหมู่เกาะอยู่ที่ 720 เมตร ชื่อของหมู่เกาะมีรากศัพท์มาจากภาษานิฟค์ โดยมาจากคำว่า ч’андь "č’and’" ซึ่งหมายถึง "สีขาว" 
ปัจจุบันหมู่เกาะนี้ไม่มีประชากรอาศัยอยู่
เคน ชิมิซุ

เคน ชิมิซึ  เป็นนักแสดงภาพยนตร์ผู้ใหญ่ชาวญี่ปุ่น เขามีชื่อเสียงจากการมีเพศสัมพันธ์กับผู้หญิงมากกว่า 10,000 คนในระหว่างการแสดงในภาพยนตร์ผู้ใหญ่ 10,000 เรื่อง
ชีวิตและอาชีพ.
เคนเกิดเมื่อวันที่ 1 กันยายน ค.ศ. 1979 และเริ่มต้นอาชีพการเป็นนายแบบเกรเวอร์ (gravure) เมื่ออายุ 18 ปีในฉบับเดือนกรกฎาคมปี ค.ศ. 1998 ของนิตยสารสำหรับผู้ชายเกย์ญี่ปุ่นชื่อ "Buddy" (Badi) อาชีพนักแสดงภาพยนตรืผู้ใหญ่ของเขาเริ่มต้นในเวลาไม่นานหลังจากนั้น และในช่วงกลางปี ค.ศ. 2002 เขาได้รับการรายงานว่าได้แสดงในวิดีโอผู้ใหญ่มากกว่า 1,200 เรื่อง
อีกหนึ่งตัวอย่างของความสนใจของอุตสาหกรรมภาพยนตร์ผู้ใหญ่ญี่ปุ่นในผู้ชมผู้หญิงคือในงานประกวด Adult Video Grandprix ปี ค.ศ. 2008 ซึ่งวิดีโอของชิมิซุเรื่อง "Shimiken's Private 7 FUCK" (しみけんのプライベート7FUCK) ได้รับรางวัลวิดีโอประเภทต่าง ๆ ยอดเยี่ยม วิดีโอในเดือนธันวาคม ค.ศ. 2007 ที่ผลิตโดย IdeaPocket ซึ่งนำเสนอชิมิซุในกางเกงในแสดงการมีเพศสัมพันธ์กับนักแสดงหญิงภาพยนตร์ผู้ใหญ่จำนวนเจ็ดคน ได้แก่ ชิโฮะ ฮาระ, มังเก็ตสึ ซาคุระกาวะ, เนเนะ, ไคเดะ อากินะ, นัตสึกิ ซูงิซากิ, ยูอา ไอด้า และ มาริน และในเดือนสิงหาคม ค.ศ. 2008 มีการปล่อยวิดีโอภาคสองในซีรีส์นี้ เรื่อง"Shimiken's Private 7 FUCK 2" (しみけんのプライベート7FUCK 2)
คูปอง

ในทางการตลาด คูปอง คือตั๋วหรือเอกสารที่สามารถนำมาใช้เป็นส่วนลดทางการเงินหรือเงินคืนเมื่อซื้อผลิตภัณฑ์
โดยปกติแล้ว คูปองจะออกโดยผู้ผลิตสินค้าอุปโภคบริโภคหรือผู้ค้าปลีก เพื่อใช้ในร้านค้าปลีกโดยเป็นส่วนหนึ่งของการส่งเสริมการขาย คูปองมักจะแจกจ่ายอย่างกว้างขวางผ่านทางไปรษณีย์ ซองคูปอง นิตยสาร หนังสือพิมพ์ อินเทอร์เน็ต (โซเชียลมีเดีย จดหมายข่าวอีเมล) โดยตรงจากผู้ค้าปลีก และอุปกรณ์พกพา เช่น โทรศัพท์มือถือ
หนังสือพิมพ์"เดอะนิวยอร์กไทมส์" รายงานว่า "มีการแจกจ่ายคูปองของผู้ผลิตมากกว่า 900 ราย" ต่อครัวเรือน และกระทรวงเกษตรสหรัฐประมาณการว่าครอบครัวสี่ในห้าครอบครัวใช้คูปอง "มีเพียงประมาณร้อยละ 4 เท่านั้น" ของคูปองที่ได้รับเท่านั้นที่ถูกแลก คูปองยังสามารถกำหนดเป้าหมายไปยังตลาดระดับภูมิภาคซึ่งมีการแข่งขันด้านราคาสูง
คูปองส่วนใหญ่มีวันหมดอายุ แม้ว่าร้านจำหน่ายสินค้าของกองทัพอเมริกันในต่างประเทศจะยอมรับคูปองของผู้ผลิตนานถึงหกเดือนหลังจากวันหมดอายุก็ตาม
น้ำปลาไทย

น้ำปลา ถือเป็นเครื่องปรุงรสที่สำคัญในอาหารไทย และมีเครื่องปรุงรสให้เลือกมากมายตั้งแต่ระดับหรูหราไปจนถึงราคาไม่แพง ในประเทศไทย น้ำปลาสามารถพบได้ทั่วไปตามร้านอาหารทั่วไป รวมไปถึงร้านค้าแผงลอย
แหล่งผลิต.
น้ำปลามักผลิตขายในเชิงพาณิชย์ ไม่ค่อยมีการทำเองที่ครัวเรือน ผู้ผลิตส่วนใหญ่พบได้มากในจังหวัดชลบุรี และ ระยอง ซึ่งอยู่ติดกับอ่าวไทย และเป็นที่ตั้งของอุตสาหกรรมการประมงที่เจริญรุ่งเรืองและแหล่งนาเกลือจำนวนมาก นอกจากนี้ตำบลมหาชัยในจังหวัดสมุทรสาครก็มีชื่อเสียงด้านการผลิตน้ำปลาด้วย
วิธีการผลิต.
น้ำปลาทำมาจากปลาทะเลเช่นปลาในวงศ์ปลาแมวเป็นหลัก มีเพียงส่วนน้อยใช้ปลาน้ำจืด เช่น ปลาสร้อยนกเขาน้ำจืด ปลาตะเพียน และ ปลากระดี่อินเดีย ที่อาศัยอยู่ใน แม่น้ำเจ้าพระยา แต่ปลาส่วนใหญ่ที่ใช้คือปลาทะเล
ปลาทะเลขนาดเล็กใช้ทั้งตัว โดยเติมเกลือ 30–50% (ตามน้ำหนัก) ลงไปในปลา ผสมให้เข้ากัน จากนั้นจึงใส่ไว้ในโอ่งหรือถังคอนกรีตที่มีฝาปิดและน้ำหนัก โปรตีนจากปลาส่วนใหญ่จะสลายตัวภายในเวลาไม่กี่เดือน แต่ยิ่งเก็บไว้นานเท่าไร ก็ยิ่งมีรสชาติที่ดีขึ้นเท่านั้น ที่อายุเกิน 2 ปีนั้นถือว่าหายาก โดยส่วนใหญ่จะออกสู่ตลาดหลังจากผ่านไปประมาณ 12–18 เดือน
ของแข็งที่เหลืออยู่ในภาชนะจัดเก็บจะถูกผสมกับ น้ำเกลือ และของเหลว กรดอะมิโน (ผลพลอยได้จากโมโนโซเดียมกลูตาเมต) และส่วนผสมจะถูกบ่มเป็นเวลา 5–15 วัน เติมกรดน้ำส้ม และบรรจุส่วนผสมลงในขวด จากนั้นต้มของแข็งที่เหลือกับน้ำเกลือ แล้วจึงเติมกรดอะซิติกและกรดอะมิโนได้เป็นผลิตผลิตภัณฑ์ระดับสูง
เมื่อใช้ปลาน้ำจืด ปลาจะมีขนาดใหญ่จึงต้องเอาเกล็ดหัวและเครื่องในออกก่อน แล้วจึงแปรรูปปลาด้วยวิธีเดียวกันจนถึงขั้นตอนการกดครั้งแรก ปลาที่เหลือจะนำไปผสมกับแป้งข้าวคั่วและรำข้าว แล้วขายเป็นปลาร้า ในอดีต น้ำปลาเทียมจะทำโดยผสมน้ำเกลือกับคาราเมล กรดเบนโซอิก และผงชูรส โดยเติมน้ำปลาปริมาณเล็กน้อยลงไป โดยไม่ผ่านกระบวนการหมัก แต่วิธีการแบบนี้ได้ถูกห้ามโดยรัฐบาลไทยในช่วง ทศวรรษ 1980
การใช้บริโภค.
น้ำปลาชั้น 1 และ 2 ใช้เป็นน้ำจิ้ม ส่วนน้ำปลาชั้น 3 ใช้ในการปรุงอาหารเป็นหลัก จากการศึกษาเมนูอาหารไทย 2,312 ชนิดที่อยู่ในตำราอาหารหลัก พบว่ามีการใช้น้ำปลาในอาหาร 1,265 ชนิด ซึ่งทำให้น้ำปลากลายเป็นเครื่องปรุงรสที่ใช้บ่อยที่สุดในอาหารไทย น้ำปลามักใช้เป็นส่วนผสมให้รสเค็มแทนเกลือแกง
ประวัติศาสตร์.
แม้ว่าคนไทยจำนวนมากจะถือว่าน้ำปลาเป็นเครื่องปรุงรสไทยแบบดั้งเดิม แต่ก็ไม่ได้มีวางจำหน่ายในเชิงพาณิชย์จนกระทั่งต้นศตวรรษที่ 20 ในเวลานั้นภาคอีสาน ใช้น้ำปลาร้าที่ทำเองเป็นเครื่องปรุงรส ในขณะที่ภาคกลางใช้เนื้อกมั้ม  ซึ่งนำเข้าจากประเทศเวียดนาม
น้ำปลาถูกทำขึ้นครั้งแรกในปี 1922 โดยชาวไทยเชื้อสายจีนที่อพยพมาจากเมืองแต้จิ๋ว และเริ่มทำน้ำปลาสำหรับคนไทยโดยเลียนแบบน้ำปลาจีน ชื่อนี้เหมือนกับใน คนงานจากโรงงานนั้นได้ก่อตั้งโรงงานผลิตน้ำปลาของตนเองขึ้น และผู้ผลิตน้ำปลาหลายรายก็เป็นลูกหลานของผู้อพยพชาวแต้จิ๋ว
จากการสำรวจในปี 1978 พบว่าครัวเรือนโดยเฉลี่ยในกรุงเทพมหานครซื้อน้ำปลาประมาณ 150-400 มล. ต่อสัปดาห์ ทำให้น้ำปลาเหนือกว่าผลิตภัณฑ์อื่น ๆ เช่น เกลือและกะปิ ในแง่ของมูลค่า จากการสำรวจ 1982 พบว่ามีโรงงานผลิตน้ำปลาประมาณ 200 แห่งทั่วประเทศไทย
เครื่องบิน (วงดนตรี)

เครื่องบิน (ออกเสียง "ครังบิน") เป็นวงดนตรีสมาชิกสามคนจากนครฮิวสตัน รัฐเท็กซัส สหรัฐอเมริกา สมาชิกสามคนของวงได้แก่ลอรา ลี (กีตาร์เบสและร้อง), มาร์ก สเปียร์ (กีตาร์และร้อง) และ ดีเจ ดอนัลด์ จอห์นสัน (กลอง, คีย์บอร์ด และร้อง) ดนตรีของวงเป็นที่รู้จักจากการผสมผสานอิทธิพลจากดนตรีทั่วโลก เช่น ไทยร็อก, ป็อปอิหร่าน, และ ดับ ผสมผสานกับโซล, ร็อก และ ไซคะเดเลียแบบอเมริกัน
ในปี 2024 "เครื่องบิน" ได้รับการเสนอชื่อรับรางวัลแกรมมีสาขาศิลปินใหม่ดีเด่น
ชื่อวงดนตรีมาจากเมื่อตอนวงต้องแสดงสดครั้งแรก ลอรา ลี ซึ่งในตอนนั้นกำลังฝึกเรียนพูดภาษาไทย ตัดสินใจตั้งชื่อวงตามคำภาษาไทยคำโปรดของเธอในตอนนั้น ซึ่งคือ "เครื่องบิน" วงเคยระบุถึงการตั้งชื่อวงเป็นภาษาไทยเช่นนี้ว่าแสดง "เป็นสัญลักษณ์ถึงอิทธิพลนานาชาติของวง" ต่อมาสเปียร์ระบุว่าหากตนรู้ว่าต่อมาวงจะประสบความสำเร็จในวงกว้างขนาดนี้ คงไม่เลือกตั้งชื่อเป็นคำที่ออกเสียงยากเช่นนี้
จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดร้อยเอ็ด พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองร้อยเอ็ด, อำเภอธวัชบุรี, อำเภอศรีสมเด็จ, อำเภอจตุรพักตรพิมาน, กิ่งอำเภอจังหาร และกิ่งอำเภอเชียงขวัญ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพนมไพร, อำเภอเกษตรวิสัย, อำเภอสุวรรณภูมิ, อำเภอปทุมรัตต์, อำเภอโพนทราย, อำเภอเมืองสรวง และกิ่งอำเภอหนองฮี
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภออาจสามารถ, อำเภอเสลภูมิ, อำเภอโพนทอง, อำเภอโพธิ์ชัย, อำเภอหนองพอก และอำเภอเมยวดี
กิเยร์โม ลัสโซ

กิเยร์โม อัลเบร์โต ซานเตียโก ลัสโซ เมนโดซา (Guillermo Alberto Santiago Lasso Mendoza) เกิดเมื่อวันที่ 16 พฤศจิกายน ค.ศ. 1955 เป็นนักธุรกิจ นักการธนาคาร และนักการเมืองชาวเอกวาดอร์ ดำรงตำแหน่งประธานาธิบดีเอกวาดอร์ คนที่ 47 ตั้งแต่ปี 2021 ถึง 2023 เขาเป็นประธานาธิบดีอนุรักษ์นิยมคนแรกของประเทศในรอบเกือบสองทศวรรษซึ่งถือเป็นการเปลี่ยนแปลงในกลุ่มผู้มีสิทธิเลือกตั้งของประเทศ
นาคลักษมี

นาคลักษมี  หรือ ในประเทศไทยเรียกนางว่า พระนางอุษาอนันตวดี คือเทพีแห่งนาคในศาสนาพราหมณ์ - ฮินดู ซึ่งเป็นชายาของพญาอนันตนาคราช อันมีฐานะเป็น"พญานาค" (เจ้าแห่งนาคและงู) และเป็นหนึ่งในสองเทพพาหนะและเทพบริวารของพระนารายณ์ที่โดดเด่นในเทพปกรณัมพราหมณ์ ฮินดู และในเชิงบุคลาธิษฐานนางถือเป็นตัวแทนของเกษียรสมุทรทะเลน้ำนม
เทพปกรณัม.
บทบาทของนางปรากฏในคัมภีร์คระหะ สัมหิตา (Garga Samhita) โดยนางนั้นเปรียบดังบุคลาธิษฐานของเกษียรสมุทรทะเลน้ำนม ในช่วงที่สามของ "พาลภัทรกัณฐะ" (Balabhadra Khanda) ของ "คัมภีร์คระหะ สัมหิตา" ได้กล่าวถึงบทบาทของนางที่ได้อวตารเสด็จลงมายังมนุษย์โลกพร้อมด้วยภัสดาของนาง 
เกษียรสมุทรทะเลน้ำนมนั้นมีความสำคัญในลำดับที่ห้าจากมหาสมุทรทั้งเจ็ดชั้นที่ล้อมรอบทวีปหนึ่งนามว่า เกราญจะ (Krauncha) ตามเทพปกรณัมฮินดู ตามคัมภีร์ฮินดู บรรดาเทวดา และ อสูร ได้ร่วมมือกันเป็นเวลาหนึ่งพันปีเพื่อกวนน้ำในมหาสมุทรนี้เพื่อให้ได้ซึ่งน้ำอมฤตอันทรงอานุภาพให้คงความเป็นอมตะ และนอกนอกจากนี้ยังเป็นที่ประทับของพระวิษณุอันทรงสถิตย์เหนืออาสน์คือพญาอนันตนาคราชพร้อมด้วยพระลักษมี เทพชายา
อวตาร.
ในคัมภีร์รามายณะ (รามเกียรติ์ต้นฉบับของอินเดีย) ปรากฏว่าเตรตายุค นางได้อวตารมาเป็นนางอุรมิลา ขนิษฐา (น้องสาว) ของนางสีดา และเป็นชายาของพระลักษณ์ อนุชา (น้องชาย) ของพระราม โดยนางเป็นธิดาของพระเจ้าชนกและพระนางสุนัยนา อัครมเหสี ณ กรุงมิถิลานคร และนางมีบทบาทสำคัญมากใน "รามายณะ" (รามเกียรติ์ต้นฉบับของอินเดีย) เมื่อพระลักษมณ์อวตารของสามีของนางถูกเนรเทศไปอยู่กับพระราม (อวตารของพระวิษณุ) นางอุรมิลาได้หลับใหลต่อเนื่องเป็นเวลาสิบสี่ปีเพื่อให้สามีของนางสามารถรับใช้พี่ชายของเขาโดยไม่ต้องนอนหลับโดยได้รับพรจากเจ้าแม่นิทราเทพี โดยตอนนี้เป็นที่รู้จักในชื่อว่า อุรมิลา นิทรา (Urmila Nidra)
ในทวาปรยุค นางได้อวตารมาในโลกมนุษย์ในนามเรวตี ชายาเอกของพระพลเทพ พระเชษฐา (พี่ชาย) ของพระกฤษณะ ราชธิดาของพระเจ้ากฑุมี (Kakudmi) แห่งนครกุศัทธารี (Kushasthali) ในบางกลุ่ม นับถือว่าพระพลรามเป็นหนึ่งทศาวตารของพระนารายณ์ และนางได้รับการนับถือในฐานะอวตารภาคหนึ่งของพระลักษมีเช่นกัน
ศาสนสถาน.
โบสถ์พราหมณ์ในอินเดียภาคใต้นามว่า อนันตวากู นาคลักษมี (Ananthankavu Nagalakshmi) ในติรุวนันตปุรัม รัฐเกรละ ซึ่งมีชื่อเสียงโด่งดังในฐานะการพิทักษ์ดูแลต่อสิ่งแวดล้อมและความเกี่ยวข้องกับงู ถือเป็นป่าศักดิ์สิทธิ์เพียงแห่งเดียว คือ สุรปะปากาวู (surppakavu) เป็นที่ประดิษฐานเทวรูปกี่นับถือกันว่ามีอายุมากกว่าพันปีของนางและสามีของนาง
นอกเหนืออนุทวีปอินเดียและศาสนาฮินดู.
ในลัทธิบูชาพญานาค พื้นเมืองของศาสนาพื้นเมืองดั้งดิมของไทยและวิญญาณนิยมในประเทศไทย เรียกนางว่า พระนางอุษาอนันตวดี และมักได้รับการกล่าวถึงและบูชาร่วมกันกับ พญาอนันตนาคราชเสมอ 
ในบรรดานางพญานาคิณีตามความเชื่อพื้นเมืองของไทย นางได้รับการสักการะบูชาและกล่าวถึงเป็นอันดับสองรองจาก นางพญานาค นามว่า ศรีปทุมมา ซึ่งเป็นชายาของ พญานาคนามว่า ศรีสุทโธนาค แห่ง ป่าคำชะโนด อำเภอบ้านดุง จังหวัดอุดรธานี ภาคอีสาน ซึ่งเป็นศูนย์กลางของลัทธิการนับถือพญานาคในไทย
มีศาลและที่สักการะบูชาหลายในไทยที่อุทิศให้แก่นางในฐานะอารักษ์ผู้รักษาวัดและศาสนสถานทางพุทธศาสนาแบบไทยตามคติชนแบบท้องถิ่น ที่มีชื่อเสียง เช่น วัดถ้ำดาวเขาแก้ว ตำบลลำพญากลาง อำเภอมวกเหล็ก จังหวัดสระบุรี, วัดแหลมมะเกลือ ตำบลสามง่าม อำเภอดอนตูม จังหวัดนครปฐม, วัดถ้ำวังผาพญานาคราช ตำบลห้วยไผ่ อำเภอโขงเจียม จังหวัดอุบลราชธานี, วัดพังม่วง ตำบลศรีประจันต์ อำเภอศรีประจันต์ จังหวัดสุพรรณบุรี , วัดป่าภูจันทร์หอม ตำบลคำเลาะ อำเภอไชยวาน จังหวัดอุดรธานี เป็นต้น
องเมียวจิแห่งปีศาจนุเอะ

องเมียวจิแห่งปีศาจนุเอะ (ญี่ปุ่น: 鵺の陰陽師, โรมาจิ: Nue no Onmyōj) เป็นซีรีส์มังงะญี่ปุ่น เขียนและวาดภาพโดยโคตะ คาวาเอะ เริ่มตีพิมพ์ในนิตยสาร"โชเน็งจัมป์รายสัปดาห์"ของสำนักพิมพ์ชูเอชะในเดือนพฤษภาคม พ.ศ. 2566 มีการรวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่แปดในเดือนกุมภาพันธ์ พ.ศ. 2568 มังงะมีลิขสิทธิ์ในประเทศไทยโดยสำนักพิมพ์ฟีนิกซ์
สื่อ.
มังงะ.
มังงะ"องเมียวจิแห่งปีศาจนุเอะ"เขียนและวาดภาพโดยโคตะ คาวาเอะ เริ่มตีพิมพ์ในนิตยสาร"โชเน็งจัมป์รายสัปดาห์"ของสำนักพิมพ์ชูเอชะเมื่อวันที่ 15 พฤษภาคม พ.ศ. 2566 ในเดือนกุมภาพันธ์ 2568 มีการรวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่แปด
เมื่อวันที่ 20 กุมภาพันธ์ พ.ศ. 2568 เว็บไซต์ทางการของสำนักพิมพ์ฟีนิกซ์ได้ประกาศลิขสิทธิ์มังงะ"องเมียวจิแห่งปีศาจนุเอะ"ในประเทศไทย มังงะฉบับภาษาไทยแปลโดยอารีรัตน์ นาคสวัสดิ์
หนังสือมังงะ.
</table>
จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดร้อยเอ็ด กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองร้อยเอ็ด, อำเภอธวัชบุรี, อำเภออาจสามารถ, อำเภอโพธิ์ชัย, กิ่งอำเภอศรีสมเด็จ และกิ่งอำเภอจังหาร
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพนมไพร, อำเภอเกษตรวิสัย, อำเภอสุวรรณภูมิ, อำเภอจตุรพักตรพิมาน, อำเภอปทุมรัตต์, อำเภอเมืองสรวง และกิ่งอำเภอโพนทราย
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอโพนทอง, อำเภอเสลภูมิ, อำเภอหนองพอก และกิ่งอำเภอเมยวดี
มิสเตอร์ทัวริซึมเวิลด์

มิสเตอร์ทัวริซึมเวิลด์  เป็นการประกวดความงามผู้ชายระดับนานาชาติ โดยเริ่มจัดการประกวดครั้งแรกในปี ค.ศ. 2016 ที่ประเทศฟิลิปปินส์
ผู้ดำรงตำแหน่ง.
หมายเหตุ#เปลี่ยนทาง
โต้นปานละ

โต้นปานละ ([θóʊɰ̃ báɰ̃ l̥a̰]) เป็นหนึ่งในนะหลวง 37 ตนของพม่า นางเป็นชาวมอญจากหมู่บ้านที่ชื่อตะกุนวัน เธอมีสมญานามว่า "งามทั้งสามช่วงเวลา"" นางถูกพระราชทานแก่พระเจ้าดุตะบองแห่งแปร แต่พระมเหสีทรงอิจฉาในความงามของนางจึงตรัสกับกษัตริย์ว่านางน่าเกลียดและอ้วนมากจนไม่สามารถผ่านประตูเมืองได้ เมื่อได้ยินเช่นนั้นกษัตริย์จึงทรงปฏิเสธที่จะสมรสกับนาง ซึ่งต่อมานางก็เสียชีวิตจากความสิ้นหวัง อีกเรื่องเล่าหนึ่งระบุว่านางเป็นน้องสาวของ มองทินเด และสมรสกับกษัตริย์สมิงทอยามะแห่งอุตตะลา มีพระธิดาหนึ่งพระองค์คือ ชีนเนมิ แต่นางเสียชีวิตด้วยอาการป่วยกะทันหัน รูปลักษณ์ของนะแสดงเป็นท่ายืนบนฐานที่ทูนโดยอมนุษย์หัวช้าง เธอสวมมงกุฎ มือขวาวางบนหน้าอก และมือซ้ายวางข้างลำตัว
ตองอูมี่นคอง

ตองอูมี่นคอง ([tàʊɰ̃ŋù mɪ́ɰ̃ɡàʊɰ̃]) เป็นหนึ่งในนะหลวง 37 ตนของพม่า รูปลักษณ์นะเป็นรูปนั่งขัดสมาธิบนแท่นที่เรียบ สวมอาภรณ์ของราชวงศ์ มือขวาถือพัด และมือซ้ายวางไว้บนเข่า
ตามที่นักเขียน ละตะเมน ระบุไว้ นะตนนี้เป็นตัวแทนของมังฆ้องที่ 2 อุปราชแห่งตองอู (ค.ศ. 1549–1551, 1552–1584) และเป็นพระอนุชาองค์ที่สามของพระเจ้าบุเรงนองแห่งราชวงศ์ตองอู อย่างไรก็ตาม มังฆ้องที่ 2 สิ้นพระชนม์ด้วยเหตุตามธรรมชาติ ในขณะที่อุปราชมังฆ้องที่ 1 (ค.ศ. 1446–1451) ถูกลอบสังหารอย่างโหดร้าย (ถูกฟันซ้ำแล้วซ้ำเล่าด้วยดาบจนสิ้นพระชนม์) เนื่องจากการเสียชีวิตจากเหตุฆาตกรรมที่รุนแรงเป็นข้อสำคัญของการถูกจัดเป็นนะหลวง ดังนั้น นะ ที่กล่าวถึงอาจเป็น มังฆ้องที่ 1 ไม่ใช่ มังฆ้องที่ 2
กิรณา พิพิธยากร

กิรณา พิพิธยากร (เกิด 3 พฤศจิกายน พ.ศ. 2547) ชื่อเล่น แฟร์รี่ เป็นนักแสดงและนักร้องชาวไทยในชื่อ KiRaNa
ประวัติ.
กิรณา พิพิธยากร เกิดเมื่อวันที่ 3 พฤศจิกายน พ.ศ. 2547 ที่จังหวัดสมุทรปราการ เป็นน้องคนเล็กในบรรดาพี่น้อง 3 คนมีพี่สาวคือ มินนี่ ภัณฑิรา พิพิธยากร นางเอกชื่อดังจากภาพยนตร์เรื่องแสงกระสือ จบการศึกษาระดับมัธยมศึกษาจากโรงเรียนราชวินิตบางแก้ว ปัจจุบันกำลังศึกษาระดับปริญญาตรีอยู่ที่วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
เข้าสู่วงการ.
กิรณาเข้าสู่วงการเมื่อปี พ.ศ. 2564 จากการร่วมแสดงในละครซีรีส์ 7 Project เรื่อง 50% My Puppy Love คู่กับธนพนธ์ สุขุมพันธนาสาร ในปลายปีเดียวกัน เธอยังได้แสดงเป็นนางเอกมิวสิควิดีโอเพลง บานปลาย ของโบกี้ไลอ้อน คู่กับปูน มิตรภักดี
ในปี พ.ศ. 2565 กิรณาได้เซ็นสัญญาเป็นนักร้องในสังกัด Kiddo Records พร้อมกับปล่อยซิงเกิลแรกที่มีชื่อว่า ใจป๋ม เมื่อเดือนพฤษภาคม ภายใต้ชื่อ KiRaNa ต่อมาในเดือนสิงหาคมปีเดียวกัน เธอได้รับบทนักแสดงสมทบในละครซีรีส์เรื่อง ลุ้นรัก 12% โดยรับบทเป็น ครีม น้องสาวของเค้กตัวเอกของเรื่อง นางเอกมิวสิควิดีโอเพลง ซ้อมมีแฟน ของ Kinkaworn ในเดือนตุลาคม ส่งท้ายปีด้วยนางเอกมิวสิควิดีโอเพลง หวานใจ ของ พรู ธันวา ในเดือนธันวาคม
เริ่มต้นปี พ.ศ. 2566 กิรณาได้ปล่อยเพลงซิงเกิลที่ 2 ที่มีชื่อว่า พ่อไม่ให้มี เมื่อเดือนกุมภาพันธ์ โดยความพิเศษของเพลงนี้คือในมิวสิควิดีโอแฟร์รี่ได้ชวนคนในครอบครัวทั้ง พ่อ แม่ มินนี่ พี่สาวคนโต และวินเนอร์ พี่ชายคนรอง มาร่วมแสดง ในเดือนตุลาคมปีเดียวกัน เธอได้แสดงภาพยนตร์เรื่องแรกในชีวิตคือเรื่อง 14 อีกครั้ง โดยรับบท ผิง
ในปี พ.ศ. 2567 กิรณาได้ร่วมเป็นนักแสดงรับเชิญซีรีส์เรื่องอนาฅตตอน ศาสดาต้า โดยรับบท เอย ต่อมาในปี พ.ศ. 2568 กิรณาได้แสดงนำในภาพยนตร์เรื่องแฟลตเกิร์ล ชั้นห่างระหว่าง เ ร า โดยรับบท เจน คู่กับฟาติมา เดชะวลีกุล รวมถึงละครซีรีส์เรื่องดาหลา บุปผา ฆาตกรรม โดยรับบท ซินซิน
ยูธวิธยู ฤดูกาลที่ 1

ยูธวิธยู  ที่รู้จักกันในชื่อจีน Qīng Chūn Yǒu Nǐ หรือ QCYN เป็นรายการเรียลลิตี้แข่งขันบอยแบนด์จีนที่ออกอากาศครั้งแรกในวันที่ 21 มกราคม ค.ศ. 2019 ทางอ้ายฉีอี้ ก่อนการถ่ายทำ รายการนี้มีชื่อว่า "Idol Producer Season 2" เป็นภาคที่สองของรายการแข่งขันชายชื่อ "Idol Producer" ในปี ค.ศ. 2018 และเป็นภาคแรกของรายการเรียลลิตี้ "Youth With You" รายการนี้ดำเนินรายการโดย เลย์ จาง, พร้อมด้วย หลี่ หรงฮ่าว, ไช่ อีหลิน, เอ็มซี จิน, The8 (สวี่ หมิงฮ่าว), และ อาฟเตอร์เจอร์นีย์ ซึ่งทำหน้าที่เป็นโค้ช รายการนี้ได้รวมตัว 100 เด็กฝึกหัดจากค่ายบันเทิงต่าง ๆ และมีเพียง 9 คนจากทั้งหมดที่ได้รับเลือกให้เดบิวต์ผ่านการโหวตของผู้ชม เมื่อวันที่ 6 เมษายน ค.ศ. 2019 ผู้เข้าแข่งขันเก้าคนสุดท้ายได้เดบิวต์เป็น UNINE
ผู้เข้าแข่งขัน.
รหัสสี
กีฬาลาครอสในเวิลด์เกมส์ 2025

การแข่งขันลาครอสในการแข่งขันเวิลด์เกมส์ 2025 จะมีเฉพาะประเภททีมหญิงเท่านั้น
การแข่งขันในปี ค.ศ. 2025 จะใช้รูปแบบซิกส์ เช่นเดียวกับปี ค.ศ. 2022 ซึ่งมีผู้เล่นหกคนต่อทีม ใช้สนามที่มีขนาดเล็กลง และระยะเวลาการแข่งขันที่สั้นลง เมื่อเทียบกับรูปแบบดั้งเดิมของลาครอสสนาม ซึ่งเอื้อต่อการแข่งขันแบบทัวร์นาเมนต์รายวัน
การคัดเลือก.
มีทั้งหมดแปดทีมในประเภททีมหญิงที่ผ่านการคัดเลือกเข้าแข่งขันลาครอสในการแข่งขันเวิลด์เกมส์ 2025
กู่ หง

กู่ หง (เกิดวันที่ 6 พฤศจิกายน ค.ศ. 1988) เป็นนักมวยและผู้ได้เหรียญโอลิมปิกชาวจีน เธอได้เหรียญเงินสองครั้งในมวยสากลชิงแชมป์โลกประเภทหญิงและเหรียญทอง 3 ครั้งในมวยมือสมัครเล่นชิงแชมป์เอเชีย เธอได้เหรียญเงินในการแข่งขันประเภทเวลเตอร์เวตหญิงในโอลิมปิกฤดูร้อน 2020